cyanic-selkie/wikianc huggingface dataset:
Ֆյուրեր
Պատմություն
«Ֆյուրեր» տիտղոսը Հիտլերն ստացել է 1934 թվականի օգոստոսի 9-ին Վայմարյան Հանրապետության ռայխսնախագահ Պաուլ ֆոն Հինդենբուրգի մահից հետո: Համաձայն օրենքի, ֆյուրերի ու ռայխսկանցլերի նոր պաշտոնը միավորում է նախագահի ու կանցլերի պաշտոնների հետ, դարձնելով Հիտլերին Գերմանիայի միակ ղեկավարը : «Ֆյուրերության սկզբունքը» (Führerprinzip) լայնամասշտաբ քարոզվել է Նացիստական կուսակցության կողմից, որի ամենահայտնի կարգախոսներից մեկն էր` «Մեկ ժողովուրդ, մեկ կայսրություն, մեկ առաջնորդ» (Ein Volk, ein Reich, ein Führer):
ԳԴՀ-ում
ԳԴՀ-ում մինչև 1950-ական թվականները նաև օգտագործվել է Իոսիֆ Ստալինի վերաբերյալ :
Ժամանակակից օգտագործումը
Ներկայումս բառը կարող է (հեգնական) օգտագործվել օխլոկրատիայի ամեն առաջնորդի վերաբերյալ:
Բառը համարվում է մի քանի այլ բառերի բաղկացուցիչ մաս: Օրինակ` Lokführer (մեքենավար), Spielführer (թիմի ավագ), Führerschein (վարորդական իրավունքի վկայական) և այլն:
Elberfelder-ի թարգմանությամբ, որը հրատարակվել է 1871 թվականին, «Führer» բառը համարվում է Հիսուս Քրիստոսի տիտղոսներից մեկը (համապատասխանում է καθηγητὴς, հայերեն «Առաջնորդ» կամ «Դաստիարակ» :
Ծանոթագրություններ
Կատեգորիա:Նացիստական քարոզչություն Կատեգորիա:Տիտղոսներ Կատեգորիա:Ազգային և էթնիկ առաջնորդման կոչումներ
Վերխնեյակորնայա Շչել
Վերխնեյակորնայա Շչել (ռուս.` Верхнеякорная Щель), հայաբնակ գյուղ Ռուսաստանի Դաշնության Կրասնոդարի երկրամասի Մեծ Սոչիի Լազարևսկի շրջանում։ Գտնվում է շրջկենտրոն հանդիսացող Լազարևսկոյե միկրոշրջանից 33 կմ հարավ-արևելք, իսկ Սոչիի կենտրոնից 40 կմ հյուսիս-արևմուտք, Սև ծովից 2 կմ հեռավորության և ծովի մակարդակից 48 մ բարձրության վրա։
Բնակչությունը
Համաձայն 2002 թվականի տվյալների, գյուղում ապրում էր 246 մարդ, իսկ 2010 թվականին` 260 մարդ, որից 129 տղամարդ և 131 կին։ Բնակչության մեծամասնությունը հայեր էին։ Գյուղի ազգային կազմը 2010 թվականին ուներ հետևյալ տեսքը.
Բնակիչներն զբաղվում են այգեգործությամբ, խաղողագործությամբ և մեղվաբուծությամբ։
Պատմությունը
Գյուղը հիմնադրել են Օսմանյան կայսրությունից գաղթած հայերը` 1918 թվականին։
Արտաքին հղումներ
Կատեգորիա:Կրասնոդարի երկրամասի գյուղական բնակավայրեր Կատեգորիա:Կրասնոդարի երկրամասի Սոչիի քաղաքային օկրուգի բնակավայրեր Կատեգորիա:Ռուսաստանի գյուղեր Կատեգորիա:Ռուսաստանի բնակավայրեր
One Last Breath
One Last Breath, Հունաստանի երգչուհի Մարիա Էլենա Կիրիակուի երգը, որը ներկայացվում էր Եվրատեսիլ 2015 երգի մրցույթում ։
Տեղեկատվություն երգի մասին
Հույն երգչուհի Մարիա Էլենա Կիրիակուն բացի երգելուց նաև հումանիտար գիտությունների դոկտոր է, նա նաև Հունաստանի և Կիպրոսի համալսարաններում դասավանդում է մի քանի առարկաներ։
Հունաստանը այս տարի որոշել է Եվրատեսիլի վրա շատ գումար չծախսել։ Նրանք որոշել են խնդրել Մարիա Էլենա Կիրիակուին որպեսզի նա ներկայացնի Հունաստանը։ Աղջիկը, երբ լսում է նրանց առաջարկը միանգամից համաձայնվում է, բայց մեկ պայմանով, նա խնդրում է որպեսզի այս տարի Հունաստանը Եվրատեսիլ երգի մրցույթյում կատարի հանգիստ երգ ։
Ծանոթագրություններ
Կատեգորիա:2015 սինգլներ Կատեգորիա:Եվրատեսիլ 2015 երգի մրցույթի երգեր
Ճաշոց (4695)
Ճաշոց (4695), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4695 թվի տակ։ Ձեռագիրը գրվել է 1421 թվականին Թումայ գրչի կողմից՝ Աղթամարում։ Ծաղկողը ենթադրաբար՝ Թումայ գրիչը։ Ստացողը եղել է Հովհաննեսն։ Գրված է թղթի վրա, որը ունի 41x30 չափս։ Ձեռագիրը կազմված է 468 թերթից։ Գրված է երկսյուն, բոլորգրով։ Ունի կիսախորան և լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ շերտազարդ կտավ։ Հիշատակարաններ գրչի՝ 22բ, 146բ, 270ա, 321ա, 462ա և այլուր, հետագայի՝ 465բ (16-րդ դար), 466ա (1714 թթ.) :
Ծանոթագրություններ
Կատեգորիա:Մատենադարանի ձեռագրեր
Դագիստի Դաղ
Դագիստի Դաղ, լեռ Պոնտական լեռների արևելյան հատվածում, Սև ծովի հարավ-արևելյան ափից ոչ հեռու։ Պատաջուր լեռնաշղթայից հարավ։ Ծալքավոր է ու լանջերն անտառապատ։ Բարձրությունը 1886 մետր է ։
Ծանոթագրություններ
Կատեգորիա:Թուրքիայի լեռներ
Աբրամս Մ1
Աբրամս Մ1, ամերիկյան արտադրության հիմնական մարտական տանկ։
Արտադրություն
Ամերիկյան այս տանկի ստեղծման աշխատանքները սկսվել են 1971 թվականին։ Այն հանդիսանում էր նախորդ բարդ ծրագրերի պարզ տեսակը։ Չնայած դրան` Կ. Աբրամս գեներալի անունը կրող ամերիկյան նոր տանկը, որ սպառազինության մեջ ընդունվեց 1980 թվականին, բոլորովին նոր խոսք էր այս ոլորտում։ Դասական կառուցվածքի հիմնական տարրերը պահպանելով հանդերձ` ամերիկյան կոնսրուկտորները նոր լուծումներ էին գտել, որոնք հետագայում չափորոշիչ դարձան բոլորի համար (մասնավորապես արկերի դասավորությունը, վառելիքի համակարգը, զենքի ղեկավարման համակարգը և այլն)։ Մինչև առաջին մարտական կիրառությունը տանկն արդեն անցել էր որոշակի կատարելագործումներ (մասնավորապես մեծացել էր հրանոթը)։
Տեխնիկական տվյալներ
Աբրամս Մ1 տանկը շահագործվում է անձնակազմի չորս, այդ թվում՝ հրամանատարի, հրետաձիգի, լիցքավորողի և վարորդի կողմից։ Աբրամս Մ1 տանկի երկարությունը կազմում է 7.92 մ (փողով 9.77 մ), լայնությունը՝ 3.65 մ, իսկ բարձրությունը՝ 2.38 մ։ Աբրամս Մ1 տանկի մարտական քաշը կազմում է 54.5 տ։ Աբրամս Մ1 տանկն ունի 105 մմ-անոց գնդացիր, որը կրակում է գերճշտգրիտ։ Աբրամս Մ1 տանկը սնուցվում է Avco Lycoming AGT1500 գազատուրբինային շարժիչով՝ զարգացնելով 1500 ձիաուժ հզորություն։ Աբրամս Մ1 տանկի առավելագույն արագությունը կազմում է 72 կմ/ժ։ Աբրամս Մ1 տանկի վառելիքի պաշարը կազմում է 498 կմ։ Աբրամս Մ1 տանկը պողպատե զրահապատված է։ Այն պաշտպանում է փոքր զենքերից և հրետանային արկերից։ Այն իր մեջ ամբարում է շուրջ 55 արկեր։ Աբրամս Մ1 տանկը մեկ րոպեում արձակում է շուրջ 4-5 արկեր։
Մասնակցություն ռազմական գործողություններին
Ամերիկյան նոր տանկերն առաջին անգամ կիրառվել են 1991 թվականին, Իրաքում` իրենց դրսևորելով հիանալի։ Ռազմական պատմության մեջ վերջին մասսայական տանկային հակամարտության ժամանակ ամերիկյան տանկերը կրեցին որոշակի կորուստ, սակայն ջախջախիչ պարտության մատնեցին իրաքյան տանկերին։ Հետագայում Աբրամս Մ1 տանկերն անցան նոր կատարելագործման և մասնակցեցին ուրիշ մարտական գործողությունների։ 2002 թվականին, Իրաքում մասնակցելով հիմնականում ոչ ավանդական մարտերի, այս տանկերն ունեցել են որոշակի կորուստներ։ Ընդհանուր առմամբ` 1130 տանկերից, որոնք մասնակցել են իրաքյան երկրորդ պատերազմին, շարքից դուրս են եկել մոտ 100 մեքենա, որոնցից 20-30-ը լիարժեք ոչնչացված են և ենթակա չեն վերականգնման։ Սա քաղաքային մարտերի, թաքստոցների համար աննախադեպ բարձր ցուցանիշ է։ Ոչ մի անձնակազմ մարտապաշարի դետոնացիայից չի մահացել։
Ծանոթագրություններ
Կատեգորիա:Հիմնական մարտական տանկեր Կատեգորիա:ԱՄՆ-ի տանկեր Կատեգորիա:Տանկեր այբբենական կարգով Կատեգորիա:Ծանր տանկեր
Իլյուզիոնիստը (Ֆիլմ)
Սյուժե
19-րդ դար, Վիեննա, Ավստրիա ։ Իլյուզիոնիստ Էյզենհեյմին (Էդուարդ Նորթոն) հենց իր ելույթի ժամանակ ոստիկանները ձերբակալում են՝ կայսրության դեմ դավադրություն կազմակերպելու կասկածանքով։ Էյզենհեյմի պատմությունը պատմում է նրան ձերբակալած տեսուչ Վալթեր Ուլը (Փոլ Ջամաթի)։
Երիտասարդ Էդուարդ Աբրամովիչը (հետո հայտնի «Էյզենհեյմ» կեղծանվամբ) մեծացել է աղքատ ընտանիքում։ Մի անգամ տղան հանդիպում է կախարդի (այդպիսին է նրա կախարդական ունակությունների լեգենդը), ով նրան նվիրում է իլյուզիոնիստի նվեր, իսկ հետո անհետանում է այն ծառի հետ, որի տակ նստած էր։ Էդուարդը սովորում է աննախադեպ հնարքներ և մի անգամ ընկնում է երիտասարդ դքսուհի Սոֆիա Ֆոն ՏԵշենի աչքով։ Երեխաները սիրահարվում են իրար։ Էդուարդը Սոֆյային պատմում է, որ պատրաստվում է գնալ Չինաստան, որտեղ ապրում է իլյուզիոնիստ, ով կարող է անհետացնել մի ամբողջ տուն։ Նրանց գտնում է պահակախումբը և տանում Սոֆիին, իսկ տղային սպառնում են, որ նրան կսպանեն, եթե նա ևս մեկ անգամ փորձի մոտենալ դքսուհուն։ Էդուարդը հավաքում է իրերը և լքում տունը։
Անցնում են տարիներ։ Վիեննայում հայտնվում է ոմն Էյզենհեյմը։ Իր առաջին ներկայացմանը նա ցույց է տալիս «Նարնջի ծառ» (որի ժամանակ ծառը աճում է հաշված վայրկյանների ընթացքում) և «Թիթեռներ» (թիթեռները հանդիսատեսին թաշկինակ են տանում) հնարքները։ Տեսարանը դիտելուց հետո տեսուչ Ուլը մոտենում է իլյուզիոնիստին և խնդրում բացահայտել իր հնարքների գաղտնիքը, քանի որ դրանք տպավորեցին տեսուչին։
Իլոզիոնիստի մասին նորությունը հասնում է թագաժառանգ Լեոպոլդին (Ռուֆուս Սյուել)։ Նա որոշում է գնալ Էյզենհեյմի հաջորդ ելույթին։ Ելույթի հնարքի համար նրան պետք էր կամավոր, և ցանկություն է հայտնում Լեոպոլդի հարսնացու դքսուհի Սոֆիա ֆոն Տեշենը (Ջոսիկա Բիլ)։ Նրան հագցնում են երկար վերարկու, որից հետո նա տեսնում է հայելու մեջ, թե ինչպես է ինչ-որ մեկը մոտենում մեջքից և սպանում իրեն (հետևում ոչ ոք չկար)։ Սոֆին կորցնում է գիտակցությունը, բայց Լեոպոլդը ուրախանում է հնարքից և խնդրում է Էյզենհայմին ելույթ ունենալ իր պալատում։
Հաջորդ օրը Էյզենհեյմը հանդիպում է Սոֆիին իր ծածկակառքում։ Նա ասում է, որ ճանաչել է իրեն։ Հետո իլյուզիոնիստը ուղևորվում է Լեոպոլդի պալատ։ Նրա առաջին հնարքները թագաժառանգի դուրը չեն գալիս, և նա խնդրում է Էյզենհեյմին ցույց տալ ավելի հետաքրքիր մի բան։ Հերոսը վերցնում է Լեոպոլդի սուրը և այն ուղղահայաց դնում հատակին, որից հետո խնդրում է նրան բարձրացնել։ Հյուրերից ոչ մեկ չի կարողանում դա անել։ Բոլորը հիացած էին հնարքով։ Հասնում է Լեոպոլդի հերթը։ Նրան հաջողվում է դժվարությամբ բարձրացնել այն (հասկանալի է, որ դրանում խառնված էր Էյզենհեյմի օգնությունը)։ Զայրացած իրեն ծաղրելու փորձից՝ թագաժառանգը տեսուչին հրամայում է դադարեցնել նրա ներկայացումները։ Էյզենհեյմը լքում է պալատը, բայց Սոֆիան հասնում է նրան։ Նա ասում է, որ Լեոպոլդը նրան դա չի ների։ Իլյուզիոնիստը նրան հարցնում է, թե ինչու է նա այդքան վախենում նրա համար, ինչից հետո հերոսները համբուրվում են։
Նրանք սեքսով են զբաղվում։ Աղջիկը ասում է Էյզենհեյմին, որ դժգոհ է Լեոպոլդի հետ ապրած կյանքից, և նախընտրում է փախչել նրա հետ։ Էյզենհեյմը խոստանում է պլան մշակել և խնդրում Սոֆիին զգույշ լինել (Լեոպոլդը մի անգամ սպանել է իր սիրելիին, երբ հասկացել է, որ նա խաբում է իրեն)։
Հաջորդ օրը Էյզենհեյմը գնում է գնացքի տոմսեր, որ Սոֆիի հետ հեռանա, և պայմանավորվում է նրա հետ հանդիպման մասին։ Երեկոյան աղջիկը պատրաստվում է փախչել Լեոպոլդի պալատից, բայց հարբած թագաժառանգը բռնում է նրան ախոռում, լսվում են նրա բղավոցները, սակայն վիրավոր Սոֆիին հաջողվում է ձիով փախչել։ Էյզենհեյմը չի սպասում նրան և հասկանում է, որ ինչ-որ վատ բան է պատահել։ Առավոտյան նա փողոցում գտնում է Սոֆիի ձիուն՝ պարանոցին արյունոտ բծով։ Ոստիկանությունը տեսուչ Վալթեր Ուլի գլխավորությամբ ուղարկվում է դքսուհուն փնտրելու։ Նրանց հետ գնում է նաև Էյզենհեյմը։ Անտառային լճում նրանք տեսնում են  մահացած մարմին։ Էյզենհեյմը լողում է ավելի մոտ. դա Սոֆիի դիակն էր՝ պարանոցին խորը վերքով։ Ֆոն Տեշեն ընտանիքի բժիշկը հաստատում է, որ աղջիկը մեռած է։ Ուլը ցանկանում է ուսումնասիրել սպանվածի մարմինը, բայց բժիշկը արգելում է նրան։
Էյզենհեյմը հուսահատվում է։ Նա հեռացնում է իր անտրեպրենյորին և վարձում ասիացի օգնականների։ Նա դադարում է ելույթ ունենալ որոշ ժամանակ, բայց շուտով նորից վերադառնում է։  Իր ներկայացման մեջ նա հոգևոր սեանս է ցուցադրում, որտեղ հայտնվում է հանգուցյալ տղայի հոգին։  Այս հնարքը զարմացնում է հանրությանը, այդ թվում  տեսուչ Ուլին։ Գիշերը Վալթերը իր ուղեկիցների հետ միասին տեսնում է, թե ինչպես է ուրվական տղան թափառում քաղաքի փողոցներում։ Տեսուչը որոշում է իմանալ հնարքի գաղտնիքը, սակայն ասիացիները հրաժարվում են նրան բացահայտել գաղտնիքը և նրան դռնից դուրս են նետում։  Շուտով նա իմանում է, որ ամենայն հավանականությամբ, Էյզենհեյմը օգտագործում է նորագույն սարք, հոլոգրաֆիկ պրոյեկտորի նման մի բան։
Սակայն հաջորդ ելույթը փոխում է Ուլի վերաբերմունքը Էյզենհեյմի նկատմամբ։ Էյզենհեյմը վկայակոչում է մահացած Սոֆիի հոգին, և որոշ հեռուստադիտողներ փորձում են նրանից պարզել, թե արդյո՞ք թագաժառանգ Լեոպոլդն է նրան սպանել։ Ելույթից հետո Վալթերը Էյզենհեյմին ասում է, որ այլևս այդպիսի հնարքներ չցուցադրի։ Տեսուչից իմանալով հնարքի մասին, թագաժառանգը այլ զգեստով հայտնվում է հաջորդ ներկայացմանը։ Նրա մոտ Էյզենհեյմը կրկին կանչում է Սոֆիի հոգին և շատ հանդիսատեսներ կրկին սկսում են բղավել, որ մարդասպանը թագաժառանգն է։ Լեոպոլդը հասկանում է, որ եթե նրան մարդասպան ճանաչեն, նա չի կարողանա գրավել Ավստրիայի գահը,  և հրամայում է Վալթեր Ուլին անհապաղ ձերբակալել բոլոր նրանց, ովքեր նրան կհամարեն մարդասպան։ Վալթեր Ուլը Լեոպոլդի հրամանով ձերբակալում է Էյզենհեյմին հենց ելույթի ժամանակ  (կրկնվում է ֆիլմի սկզբի տեսարանը)։
Ոստիկանական բաժանմունքում Վալթերը Էյզենհեյմին ասում է, որ չի ուզում նրան ձերբակալել, քանի որ նրա երկրպագուն է։ Այդ պահին իլյուզիոնիստի աջակիցների ամբոխը մոտենում է շենքին, պահանջելով, որ ոստիկանությունը նրան բաց թողնի։ Հերոսը դուրս է գալիս պատշգամբ և ասում, որ այդ բոլորը հնարքներ են, ոչ թե հոգիների կանչում։ Ժողովուրդը հանդարտվում է և հեռանում։
Էյզենհեյմը իր ելույթին հրավիրում է իր աշխատանքից հեռացված օգնականին և ներողություն խնդրում՝ խոստանալով ելույթից ստացված ողջ հասույթը։ Նա կրկին կանչում է Սոֆիի հոգին, իսկ ելույթից հետո անհետանում է։ Ինքը՝ տեսուչ Վալթեր Ուլը սկսում է հավատալ, որ Սոֆիին թագաժառանգն է սպանել։ Նա սկսում է հետաքննությունը և հասկանում, որ բոլոր հետքերը տանում են դեպի Լեոպոլդը։ Լեոպոլդը հասկանում է, որ Վալթերը բացահայտել է իրեն, և պատրաստվում է սպանել տեսուչին, սակայն Ուլը Լեոպոլդին հայտնում է, որ արդեն դիմել էր «բարձրագույն իշխանությանը», և արքայական պահակախումբը ժամանում է ամրոց Լեոպոլդին ձերբակալելու համար, բայց Լեոպոլդը ինքնասպանություն է գործում։
Հաջորդ օրը Ուլը ծանրոց է ստանում Էյզենհեյմից, որում «Նարջի ծառ» հնարքի նկարագրությունների գիրքն էր։ Տեսուչը հիշում է բոլոր բանալի իրադարձությունները և հասկանում, որ Էյզենհեյմը և Սոֆին ամեն բան կեղծել են. Էյզենհեյմի հետ միասին նրանք քնեցրել են թագաժառանգին, Սոֆին սպի է նկարել պարանոցին, իսկ Տեշինների ընտանեկան բժիշկը Սոֆիի և Էյզենհեյմի հետ պայմանավոված է եղել։
Էյզենհեյմը մեկնում է գնացքով։ Գեղեցիկ ալպիական համայնապատկերի ֆոնին նա գնում է անտառային տնակ, որտեղ նրան սպասում է Սոֆին։ Սիրահարները կրկին հանդիպում ու համբուրվում են։
Ֆիլմի նկարահանումներ
Չնայած նրան, որ ֆիլմի գործողությունները տեղի են ունենում Ավստրիայում, ֆիլմի մեծ մասը նկարահանվել է Չեխիայում։ Վիեննա քաղաքը, որտեղ տեղի են ունեցել հիմնական գործողությունները, նկարահանվել են չեխական Տաբոր և Պրահա քաղաքներում։ Գյուղը, որտեղ մեծացել է Էյզենհեյմը, նկարահանվել է Չեսկի-Կրումլովում։ Արքայազն Լեոպոլդի կալվածքը Կոնոպիշտե ամրոցն է, տեղակայված Բենեշովի մոտ, որտեղ ապրել է Ֆրանց Ֆերդինանտը։ Ֆիլմի մյուս դրվագները նկարահանվել են Պրահայի «Բարանդով» կինոընկերությունում:
Մրցանակներ և անվանակարգեր
Ժապավենը առաջադրվել է « Օսկար »-ի մրցանակի լավագույն օպերատորական աշխատանքի համար։ Ֆիլմի օպերատոր Դիք Փոլը պարգևատրվել է « Արծաթե գորտ » մրցանակով։ Էդուարդ Նորթոնը ստացել է մրցանակ Սան Դիեգոյի կինոքննադատներից (նաև «Ներկված քող» և «Դա տեղի է ունեցել հովիտում» ֆիլմերի համար)։ Կոմպոզիտոր Ֆիլիպ Գլասը պարգևատրվել է BFCA Award-ով 2007 թվականին։
Հետաքրքիր փաստեր
Բանալի-հնարքները («Նարնջի ծառ» և «Թիթեռներ») հորինել է 19-րդ դարի հայտնի իլյուզիոնիստ Ռոբեր-Ուդենը։
Արտաքին հղումներ
Կատեգորիա:Անգլերեն ֆիլմեր Կատեգորիա:Ամերիկյան ռոմանտիկ ֆիլմեր Կատեգորիա:2006 ֆիլմեր Կատեգորիա:21-րդ դարի ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան անկախ ֆիլմեր Կատեգորիա:Չեխական ֆիլմեր Կատեգորիա:2000-ականների դրամա ֆիլմեր Կատեգորիա:Ամերիկյան ֆենտեզի ֆիլմեր Կատեգորիա:Ամերիկյան մելոդրամա ֆիլմեր Կատեգորիա:Ամերիկյան թրիլեր ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան արկածային ֆիլմեր Կատեգորիա:Ամերիկյան պատմական ֆիլմեր Կատեգորիա:Ամերիկյան վեպերի էկրանավորումներ
Հելոուինթաուն 3
Հելոուինթաուն 3 (Halloweentown High, նաև հայտնի է՝ «Հելոուինթաուն քաղաքը» և «Հելոուինթաունի դպրոցը»), Disney Channel-ի հեռուստաֆիլմերից, որի պրեմիերան կայացել է 2004 թվականի հոկտեմբերի 8-ին հեռուստաալիքի ամերիկյան տարբերակում։ Ֆիլմի պրեմիերան պետք է կայանար 2004 թվականի Հելոուինի տոնակատարության օրը։ Սա վերջին ֆիլմն է, որտեղ Քիմբերլի Բրաունը ներկայացել է Մարնի Պայպերի դերով, իսկ Էմիլի Ռյոսկեն Սոֆիի դերով։
Սյուժե
Ֆանտաստիկ կատակերգական «Հելոուինթաուն» ֆիլմի երրորդ մասում մենք իմանում ենք Մարնի Պայպերի կախարդական արկածների մասին, ով հասարակ աղջիկ էր արվարձանից, մինչ այն ժամանակը, երբ նա զգաց, որ իր մեջ ինչ-որ յուրահատուկ բան կա։ Իհարկե. Մարնիի մայրիկը կախարդ է, ով ամուսնանալով հասարակ մահկանացուի հետ թողել է կախարդական հնարքները, հանուն սովորական կյանքի համար։ Եվ ընդհանրապես Մարնիի ազգականները կախարդներ են, որոնցից նա ժառանգել է հնարքներ գործելու կարողությունը։
Եվ ահա, երրորդ մասում մենք տեսնում ենք հասունացած Մարնիի, ով արդեն տիրապետում է բոլոր կախարդանքներին։ Նա ընդունվում է աշխատանքի հայրենի քաղաքի միջնակարգ դպրոցում, որպես ուսուցչուհի։ Իսկ երեխաներից ոչինչ չես թաքցնի. ամեն օր դասերի ժամանակ Մարնին համարձակվում է միամիտ օգտագործել կախարդանք, և այդ ժամանակ երեխաները իմանում են, որ ուսուցչուհին կախարդ է։
Արտաքին հղումներ
Կատեգորիա:2004 ֆիլմեր Կատեգորիա:Ամերիկյան ֆենտեզի ֆիլմեր Կատեգորիա:Disney հեռուստաալիքի օրիգինալ ֆիլմեր Կատեգորիա:Ֆիլմեր վհուկների մասին Կատեգորիա:Ֆիլմեր Հելոուինի մասին Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան սիքվել ֆիլմեր Կատեգորիա:Ամերիկյան հեռուստաֆիլմեր
Բարոժի ձոր
Բարոժի ձոր, ժամանակավոր գետակ Արաքսի ավազանում, Մաստարա սելավի ձախ վտակը։ Հոսք ունի միայն գարնանը։ Հոսում է Հայաստանի Արագածոտնի մարզով։ Երկարությունը 12 կիլոմետր ։
Ծանոթագրություններ
Կատեգորիա:Արագածոտնի մարզի գետեր Կատեգորիա:Մաստարայի սելավ գետի վտակներ
Գոտոկու Սակայի
Գոտոկու Սակայի (ճապ.՝ 酒井 高徳, ), ճապոնացի ֆուտբոլիստ, պաշտպան։ Հանդես է գալիս գերմանական «Համբուրգ»-ի և Ճապոնիայի ազգային հավաքականի կազմում։
Ակումբային կարիերա
Սակային իր կարիերան սկսել է «Ալբիրեքս Նիիգատա» ֆուտբոլային ակումբի կազմում։ 2009 թվականին նա թիմի հիմնական կազմի հետ կնքել է իր առաջին պրոֆեսիոնալ պայմանագիրը։ Թիմի կազմում հանդես է եկել մինչև 2011 թվականը։
2011 թվականի դեկտեմբերի 23-ին Գոտոկուն տեղափոխվել է գերմանական «Շտուտգարտ» ։ Թիմի կազմում իր դեբյուտը նշել է 2012 թվականի հունվարի փետրվարի 11-ին՝ «Հերտայի» դեմ խաղում։ 2013 թվականի հունվարի 10-ին ֆուտբոլիստը երկարաձգել է իր պայմանագիրը մինչև 2016 թվականը։
2015 թվականի հուլիսից ճապոնացին հանդես է գալիս «Համբուրգ»-ի կազմում։
Միջազգային կարիերա
Ճապոնիայի ազգային հավաքականի կազմում իր դեբյուտը Գոտոկու Սակային նշել է 2012 թվականի սեպտեմբերի 6-ին՝ Արաբական Միացյալ Էմիրությունների հավաքականի դեմ խաղում։
Արտաքին հղումներ
Կատեգորիա:1991 ծնունդներ Կատեգորիա:Մարտի 14 ծնունդներ Կատեգորիա:Նյու Յորք քաղաքում ծնվածներ Կատեգորիա:Ֆուտբոլի պաշտպաններ Կատեգորիա:Շտուտգարտի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Բունդեսլիգայի ֆուտբոլիստներ Կատեգորիա:Ճապոնացի ֆուտբոլիստներ
Գոդֆրեդ Դոնսա
Գոդֆրեդ Դոնսա (Godfred Donsah, ), գանացի ֆուտբոլիստ, «Բոլոնյա» ակումբի և Գանայի հավաքականի կիսապաշտպան։
Ակումբային կարիերա
Դոնսան ֆուտբոլով զբաղվել սկսել է իր հայրենիքում, որտեղ նրան նկատել են իտալական «Պալերմո» ակումբի սկաուտներն ու հրավիրել թիմ։ 2013 թվականի ամռանը նա վարձավճարով տեղափոխվել է «Էլլաս Վերոնա» ակումբ, որպեսզի ձեռք բերի խաղային պրակտիկա։ 2014 թվականի ապրիլի 19-ին՝ «Ատալանտա» ակումբի դեմ խաղում Գոդֆրեդը կատարել է իր նորամուտը իտալական Սերիա Ա-ում՝ հանդիպման երկրորդ խաղակեսում փոխարինելով Մասսիմո Դոնատիին ։ Նույն տարվա ամռանը Դոնսան տեղափոխվել է «Կալյարի» ակումբ։ Հոկտեմբերի 19-ին՝ «Սամպդորիա» ակումբի դեմ խաղում, նա կատարել է իր նորամուտը նոր թիմի կազմում ։ 2015 թվականի հունվարի 11-ին՝ «Չեզենա» ակումբի դեմ խաղի ժամանակ, խփել է իր առաջին գոլը «Կալյարի» ակումբի կազմում ։
Նույն տարվա ամռանը տեղափոխվել է «Բոլոնյա» ակումբ։ Օգոստոսի 29-ին՝ «Սասուոլո» ակումբի դեմ խաղում, Դոնսան կատարել է իր նորամուտը «Բոլոնյա» ակումբի կազմում ։
Միջազգային կարիերա
2015 թվականին Դոնսան Գանայի երիտասարդական հավաքականի կազմում մասնակցել է Նոր Զելանդիայում անցկացված աշխարհի երիտասարդական առաջնությանը։ Մրցաշարում նա մասնակցել է Ավստիայի, Արգենտինայի , Պանամայի և Մալիի երիտասարդական հավաքականների դեմ խաղերին։
Արտաքին հղումներ
Կատեգորիա:Գանացի ֆուտբոլիստներ Կատեգորիա:Գանայի հավաքականի ֆուտբոլիստներ Կատեգորիա:Գանայի ֆուտբոլի ազգային հավաքական Կատեգորիա:Ֆուտբոլի կիսապաշտպաններ Կատեգորիա:Բոլոնյայի ֆուտբոլիստներ Կատեգորիա:Կալյարիի ֆուտբոլիստներ Կատեգորիա:Պալերմոյի ֆուտբոլիստներ Կատեգորիա:Իտալիայի լեգեոներ ֆուտբոլիստներ
Բաղաբերդի լեռնանցք
Բաղաբերդի լեռնանցք, լեռնանցք Զանգեզուրի լեռներում։ Հավանաբար խոսքը վերաբերում է Կապանի լեռնանցքին, եթե նկատի ունենք, որ Բաղաբերդը պատմական Կապան քաղաքի միջնաբերդն էր ։
Ծանոթագրություններ
Կատեգորիա:Հայկական լեռնաշխարհի լեռնանցքներ Կատեգորիա:Լեռնանցքներ այբբենական կարգով
Էխթիլա
Էխթիլա (հաճախ անվանում են նաև Իխտիլա)՝ հայաբնակ բնակավայր Վրաստանի Ախալքալաքի մունիցիպալիտետում, պատմական Ջավախքի գավառի տարածքում, շրջկենտրոն Ախալքալաքից 16 կմ դեպի հյուսիս։ Գյուղում բնակվում է 322 ընտանիք։ Բնակչության ընդհանուր թիվը կազմում է 978 մարդ (2014) ։ Գյուղն ընդհանուր առմամբ ունի 1081 հա տարածք, որից 401 հա-ը վարելահողեր են, 100 հա-ը խոտհարքեր, իսկ 580 հա-ը արոտավայրեր։
Ծանոթագրություններ
Կատեգորիա:Վրաստանի գյուղեր
Ֆինլանդիայի բանկի շենք (Վիբորգ)
Ֆինլանդիայի բանկի շենք (Здание Банка Финляндии), նախկին բանկային, իսկ այժմ վարչական շենք Վիբորգում։ Եռահարկ շենքը գտնվում է Վիբորգի կենտրոնում` Լենինի պողոտայի և Շուկայի հրապարակի անկյունում։ Ներառված է ճարտարապետական հուշարձանների ցանկում։
Պատմություն
Ֆինլանդիայի բանկի աշխատանքներն արդյունավետ կազմակերպելու համար անհրաժեշտ է եղել նահանգային կենտրոններում ստեղծել տարածքային ստորաբաժանումներ։ Ֆինլանդիայի մեծ դքսության խոշոր նահանգային կենտրոնում` Վիբորգ քաղաքում, բանկի գրասենյակի շենքի նախագծման համար ներգրավված է եղել հայտնի ճարտարապետ, պրոֆեսոր, Կայսերական արվեստի ակադեմիայի ակադեմիկոս Կարլ Գուստավ Նյուստրյոմը, որի նախագծով նախկինում կառուցել է Ֆիննական միացյալ բանկի շենքը։
Ըստ 1908 թվականին մշակված նախագծի՝ 1910 թվականին քաղաքի գլխավոր փողոցի սկզբնամասում գտնվող Շուկայի հրապարակի անկյունում կառուցվել է կարմիր աղյուսե ձեղնահարկով շենք` գունավոր նախշազարդերով կղմինդրե տանիքով։ Նրանում արտացոլված էին պատմական հանզեյան ճարտարապետության գծերը` նեոգոթիկական ոճով, միաժամանակ, որոշ հետազոտողներ շենքը վերագրում են հյուսիսային մոդեռնի նմուշներին։ Շենքի առաջին հարկում տեղակայված է եղել գործառնական դահլիճը, իսկ երկրորդը հատկացված է եղել մասնաճյուղի կառավարիչին` որպես բնակարան։ Շենքը հաջողությամբ ներգծված է եղել հրապարակի կառուցապատման հետ և ներդաշնակված կենտրոնական զբոսայգու կանաչապատ տարածքի հետ։
Հիմնական մուտքի դեպի հրապարակն ուղղված կողային վերնաճակատը զարդարված է երեք եռանկյունաձև վերնաճակատներով։ Դեպի պողոտա նայող ճակատն ավելի կարճ է, բայց այն պատրաստված է գրանիտից, պողոտայի կողմից տեղակայված է բանկի շենքի հիմնական մուտքը։ Ճակատային մասի հետաքրքիր առանձնահատկություններից է թրծակավային ձևավորումը, որը հազվադեպ է հանդիպում ֆիննական ճարտարապետության մեջ։ Հատկանշական են առաջին հարկի պատուհանների վերևում գտնվող զարդաքիվերը, որոնք զարդարված են բարձրքանդակներով և արտացոլում են Վիբորգի պատմության ու տնտեսության առանձնահատկությունները։ Նրանցից յուրաքանչյուրը զույգ շղթաներով պահում են այնպիսի խորհրդանիշեր, ինչպիսիք են Տորգլիս Կնուտսսոնի և Վիբորգի նահանգի զինանշանները, Հանզայի խորհրդանիշը և այլն։ Ճակատային մասի այլ զարդարանքներից են նաև առասպելական բազմաթիվ փոքր մանրամասները, այդ թվում թագերը և հարստության խորհրդանիշները` խոզերի, խոյերի և հովվի դիմակները։
Շենքը վնասվել է Խորհրդա-ֆիննական պատերազմների ժամանակ (1939-1944), բայց հետպատերազմյան շրջանում այն վերանորոգվել է։ Այնտեղ տեղակայված են տարբեր բանկային հաստատություններ, ինչպես նաև ժողովրդական պատգամավորների տեղական խորհրդի գործադիր կոմիտեի տարբեր ստորաբաժանումներ։ Շենքում տեղակայված վերջին բանկը Խնայբանկի մասնաճյուղն էր, 2000-ական թվականներից ի վեր բոլոր տարածքները զբաղեցրել են Վիբորգսկի շրջանային վարչակազմի ստորաբաժանումները, ներառյալ կրթության վարչությունը։
2010 թվականին վերանորոգման ընթացքում կղմինդրե տանիքը փոխարինվել է մետաղով, բազմաշերտ կղմինդրե նախշազարդը հանվել է ավելի վաղ` հետպատերազմյան վերականգնման ընթացքում։ Շենքի արտաքին ձևավորման մեջ հետպատերազմյան այլ փոփոխություններից են ճակատային որոշ խորհրդանիշների փոխարինումը։ Մասնավորապես, գլխավոր մուտքի կոմպոզիցիան ավարտվում է զարդաքիվով և երիտասարդի պատկերաքանդակով և Վիբորգի զինանշանով, նախկինում երիտասարդը իր ուսերին կրում էր Ֆինլանդիայի մեծ դքսության զինանշանը։
Արտաքին հղումներ
Կատեգորիա:Ռուսաստանի մշակութային ժառանգության օբյեկտներ Կատեգորիա:Ռուսաստանի բանկեր Կատեգորիա:Ֆինլանդիայի բանկեր Կատեգորիա:1910 կառուցումն ավարտված շենքեր և կառույցներ Կատեգորիա:Վիբորգի ճարտարապետական հուշարձաններ Կատեգորիա:Նեոգոթիկա
Գողացված արևը (մուլտֆիլմ, 1943)
«Գողացված արևը» («Краденое солнце»), խորհրդային նկարված մուլտֆիլմ՝ ստեղծված Կոռնեյ Չուկովսկու համանուն ստեղծագործության հիման վրա։ Սև-սպիտակ (գունավոր տարբերակը չի պահպանվել) հնչյունային մուլտֆիլմ է, որի տևողությունը կազմում է 11 րոպե 11 վայրկյան։ Պրեմիերան կայացել է 1944 թվականին։
Սյուժե
Երկնքում փայլում է արևը, ծաղիկները ծաղկում են, թռչունները՝ երգում, գազանները հոգ են տանում մեկը մյուսի հանդեպ։ Միայն չար կոկորդիլոսը, որը չի կարողանում ոչ ոքի բռնել, հարձակվում է արևի վրա ու կուլ տալիս նրան։ Մթություն է տիրում։ Գազանները խուճապի են մատնվում և նետվում արջի մոտ ու խնդրում արևը վերադարձնել երկինք։ Արջը, որը մթության մեջ չէր կարողացել գտնել իր ձագերին, գնում է կռվելու կոկորդիլոսի հետ։ Արջը մարտի է բռնվում կոկորդիլոսի հետ, հաղթում նրան ու ստիպում ազատել արևին։ Երջանիկ գազանները ուրախանում են արևի վերադարձով ու փառաբանում արջին։
Ստեղծման պատմություն
Պատերազմի տարիներին ֆիլմերի արտադրությունը գնում է շատ դանդաղ. իրենց ազդեցությունն են թողնում նյութի ու աշխատանքի պայմանների բացակայությունը, կադրային սովը, միջոցների ու ռեսուրսների մշտական տնտեսման ռեժիմը։ Պատերազմի ժամանակ ավարտված առավել նշանակալի ֆիլմերն են՝ Մ. Ցեխանովսկու և Պ. Նոսովի «Եղևնին» (1942), Ի. Իվանով-Վանոյի «Գողացված արևը» (1944), Վ. և Զ. Բրումբերգների «Հեքիաթ Սալթան թագավորի մասին» (1943) և «Սինդբադ ծովագնաց» (1944), Մ. Ցեխանովսկու «Հեռախոսը» (1944)։
Արտաքին հղումներ
Կատեգորիա:Խորհրդային մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Իվան Իվանով-Վանոյի մուլտֆիլմեր Կատեգորիա:1943 մուլտֆիլմեր Կատեգորիա:Կոռնեյ Չուկովսկու ստեղծագործությունների էկրանավորումներ
Գուլնազար Կելդի
Գուլնազար Կելդի (Գուլնազար Կելդիև, Гулназар Келдӣ / گل‌نظر کلدی / Gulnazar Keldi, ), տաջիկ բանաստեղծ, լրագրող։ Տաջիկստանի ժողովրդական բանաստեղծ։ ԽՍՀՄ և Տաջիկստանի գրողների միության անդամ, Տաջիկստանի լրագրողների միության անդամ։ Հայտնի որպես Տաջիկստանի Ազգային հիմնի բառերի հեղինակ (Ռուդաքիի անվան պետական մրցանակ, 1995 թ.): Մի շարք ազգային մրցանակների դափնեկիր։ Տաջիկստանի ազգային մեջլիսի պատգամավոր։
Կենսագրություն
Գուլնազար Կելդին ծնվել է 1945 թվականի սեպտեմբերի 20-ին Տաջիկական ԽՍՀ Լենինգրադի մարզի (այժմ՝ Սոգդիյան մարզ) Ֆալգարսկի շրջանի (այժմ՝ Այնիյան շրջանի) Դարդար լեռնային գյուղում, Կելդի Միրզոևի (ծնվ. 1906 թ.) և Լոլա Միրզոևայի (ծնվ. 1906 թ.) ընտանիքում։
1966 թվականին ավարտել է Տաջիկստանի պետական ​​համալսարանի գրականության և լեզվի ֆակուլտետը։ Ավարտելուց անմիջապես հետո սկսել է աշխատել որպես թղթակից, իսկ ավելի ուշ`որպես «Комсомоли Тоджикистон» (Տաջիկստանի Կոմերիտմիություն) երիտասարդական թերթի գլխավոր խմբագրի տեղակալ։ 1968 թվականին Կելդիևը դարձել է Տաջիկստանի ԽՍՀ ժուռնալիստների միության անդամ։ 1973 թվականին զբաղեցրել է «Садои шарк» («Արևմուտքի ձայն») գրական ամսագրի տեղակալի պաշտոնը։ 1975-1977 թթ. Աֆղանստանում եղել է խորհրդային ​​մասնագետների թարգմանիչ։ 1977 թվականին վերադարձել է «Садои шарк» գրական ամսագիր, մինչև 1991 թվական եղել է ամսագրի ղեկավար։
1991 թվականից հանդիսանում է «Адабиёт ва санъат» («Գրականություն և արվեստ») շաբաթաթերթի գլխավոր խմբագիր ։ Լրագրողի աշխատանքին զուգահեռ գրում է բանաստեղծություններ։ Նրա առաջին հրատարակած ստեղծագործությունը տաջիկերեն բանաստեղծությունների ժողովածուն էր՝ «Расми сарбози» («Ինքնասպանություն»), հրատարակվել է 1969 թվականին, որին հաջորդել են «Дастархон» (1972), «Нардбон» (1975), «Агба» (1978), «Пахно» (1981), «Лангар» (1983), «Пай дарё» (1985), «Чашми нигин» (1988), «Табхола» (1992) բանաստեղծական ժողովածուները, ռուսերեն՝  «Ուլուգբեկի աստղը» (1981 թ.) և «Անմիտ աղբյուր» (1986) ժողովածուները, որոնք լույս են տեսել «Խորհրդային գրող» հրատարակչության կողմից, ինչպես նաև «Թթենու ստվեր» (1989), հրատարակված Դուշանբեում։ 1988 թվականին Դուշանբեում լույս է տեսել պարսկական գրաֆիկայի բանաստեղծությունների ժողովածուն`«Тахти Рустам»: 1973 թվականին  Գուլնազար Կելդին դարձել է ԽՍՀՄ և Տաջիկստանի գրողների միության անդամ։ Կելդիևը տաջիկերեն է թարգմանել Մարինա Ցվետաևայի, Ռիմմա Կոկկովայի, Միխայիլ Սվետլովի, Ռոբերտ Ռոժդեստվենսկու, Նիկոլայ Գումիլյովի, ինչպես նաև Միխայիլ Լերմոնտովի բանաստեղծությունները և պոեմները։ Տաջիկստանում անցկացված երկարատև մրցույթի արդյունքում Կելդիևը դարձել է Տաջիկստանի պետական օրհներգի (1994 թ.) բառերի հեղինակը։ Հանդիսանում է նաև աշխարհի տաջիկների օրհներգի հեղինակ (1996)։ Բանաստեղծի ստեղծագործության բազմակողմանի հաստատումը նրա ստեղծած երկու պիեսներն են, առաջինը՝ «Мансури Халладж», որը պատմում է մի մարդու մասին, ով 10-րդ դարում դուրս եկավ հրապարակ և ասաց. «Ես եմ Աստվածը» և դաժանորեն սպանվեց։ Երկրորդը`«Итот Газзали», նվիրված է հայտնի հոգևորական գիտնականին, որը հաղթել է Օմար Խայամին, Ալ-Ֆարաբիին, Նիզամուլկային ։
Ծանոթագրություններ
Կատեգորիա:Տաջիկ բանաստեղծներ Կատեգորիա:Տաջիկստանի ժողղովրդական բանաստեղծներ Կատեգորիա:ԽՍՀՄ գրողներ Կատեգորիա:ԽՍՀՄ լրագրողներ Կատեգորիա:20-րդ դարի բանաստեղծներ Կատեգորիա:Խորհրդային բանաստեղծներ Կատեգորիա:Խորհրդային լրագրողներ Կատեգորիա:Բանաստեղծներ այբբենական կարգով
Տաբիվեռե (այլ կիրառումներ)
Տաբիվեռե, կարող է վերաբերել՝
Պաուլս Ստրադինշի անվան կլինիկական համալսարանական հիվանդանոց
Պաուլս Ստրադինշի անվան կլինիկական համալսարանական հիվանդանոց (Paula Stradiņa klīniskā universitātes slimnīca), խոշորագույն ամբուլատոր և ստացիոնար բժշկական հաստատություն, որը գտնվում է Ռիգայում։ Կրում է լատիշ հայտնի վիրաբույժ Պաուլս Ստրադինշի անունը։ Հիվանդանոցը գիտական և կրթական բժշկական կենտրոն է նաև ։ Այն սերտորեն կապված է երկու համալսարանների` Ռիգայի Ստրադինշի համալսարանի և Լատվիայի համալսարանի հետ։
Պատահարներ
2013 թվականի օգոստոսի 2-ին հիվանդանոցի թթվածնային կայանում` 32 մասնաշենքում պայթյուն է եղել, որին հաջորդել է հրդեհը։ Պատահարից տուժել են երկու մարդ, որոնք հիվանդանոցի տեխնիկական անձնակազմից էին, յոթ մարդ փրկվել են, 170 -ը էվակուացվել։ Ահազանգը եղել է առավոտյան 9.30։ Մեկ ժամ անց հրդեհը մարվել է ։
Ծանոթագրություններ
Կատեգորիա:Ռիգա Կատեգորիա:Լատվիայի հիվանդանոցներ Կատեգորիա:Լատվիայի համալսարաններ Կատեգորիա:1910 հիմնադրումներ
Տաբածղուրի (այլ կիրառումներ)
Տաբածղուրի, կարող է վերաբերել՝
Պարոն
Պարոն, հայերենի հարգալից դիմելաձևի համակարգում ընդունված բառ, որը կրում է «հարգարժան այր» իմաստը: Տղամարդու պատվավոր անվանում է, որն ունի երկու իմաստ՝ կոչում և դիմելաձև ։
Ծագում
Հայերենում «պարոն» բառն առաջին անգամ գործածվել է Կիլիկյան Հայաստանում՝ ունենալով «իշխան, մեծավոր» իմաստը։ Բառն առաջացել է ֆրանսերեն «բարոն» (Baron, թարգ.՝ «իշխանավոր») բառից, որն էլ իր հերթին ծագում է գերմաներեն baro «ազատ մարդ» նշանակությունից ։ Կիլիկյան Հայաստանում օգտագործվել է որպես ազնվական կալվածատիրոջ տիտղոս (բարոն), նշանակել է հողամասի ազնվական-սեփականատեր ։ Հետագայում արևմտահայերը գրել են «պարոն» և կարդացել «բարոն»։ Ժամանակակից արևելահայերենում գրվում և կարդացվում է «պարոն» ։
Դիմելաձև
Հայաստանում պարոնը տղամարդուն քաղաքավարի դիմելու ձև է։ Սովորաբար այսպես դիմում են պետին կամ կոչումով ավագին, ինչպես նաև այն դեպքում, երբ զրուցակցի անունը հայտնի չէ։ Կնոջը համապատասխան դիմելու ձևն է՝ տիկին (тикин) ։
Ծանոթագրություններ
Կատեգորիա:Հայերենի հարգալից դիմելաձևեր Կատեգորիա:Հայկական մշակույթ Կատեգորիա:Հայ ազնվականություն Կատեգորիա:Հայերեն բառեր և արտահայտություններ
Սուրբ Եկատերինա եկեղեցի (Կրասնի Սուլին)
Մեծ մարտիրոսուհի Եկատերինա եկեղեցի (Սուրբ Եկատերինա եկեղեցի, Церковь Великомученицы Екатерины; Церковь Святой Екатерины), ուղղափառ տաճար ՌԴ Ռոստովի մարզի Կրասնի Սուլին քաղաքում։ Ենթարկվում է Շախտիի և Միլլերովոյի թեմի Սուլինսկոյե գործակալությանը ։
Հասցեն` Ռոստովի մարզ, Կրասնոսուլինսկի շրջան, Կրասնի Սուլին քաղաք, Վոկզալնայա փողոց, 120ա ։
Պատմություն
Տաճարը կառուցվել է ագարակատեր, «Պրիգորոդնոյե» ՍՊԸ-ի տնօրեն, Կրասնոսուլինսկի քաղաքային ժողովի պատգամավոր Յուրի Ալեքսանդրովիչ Միրոշնիչենկոյի միջոցներով, որը որոշել է եկեղեցի կառուցել կյանքից վաղաժամ հեռացած իր մոր անունով ։
Սուրբ Եկատերինա տաճարի հիմնաքարն օծվել է 2012 թվականի մարտի 30-ին։ Նույն թվականի դեկտեմբերի 4-ին օծվել են գմբեթները։ Զատկի շաբաթի ուրբաթ օրը` 2013 թվականի մայիսի 10-ին, Շախտիի և Միլլերովոյի թեմի եպիսկոպոս Իգնատին օծեց տաճարը։ Սա Դոնի հողում փայտե միակ տաճարն է, որի գմբեթն ունի պսակի տեսք` ի պատիվ սուրբ մեծ նահատակ Եկատերինայի։
2014 թվականին Սուրբ Եկատերինա տաճարի երեցփոխ Յուրի Միրոշնիչենկոյին եպիսկոպոսոս Իգնատին հանձնել է «Շախտիի թեմին մատուցած ծառայությունների համար» թեմական մեդալ ։ Դրանով Շախտիի թեմական վարչությունը նշել է Յուրի Միրոշնիչենկոյի ջանքերը տաճարը կառուցելիս։ Նույն թվականին Եկատերինայի տաճարում տեղադրվել են նոր տապանակ և Սուրբ Աստվածածնի «Ամենաթագուհի» սրբապատկերը, որոնք օծել է Սուլինսկի շրջանի գործակալ, Եկատերինայի տաճարի վանահայր ավագ երեց Վասիլի Խադիկինը ։
Ուկրաինայի արևելքում զինված հակամարտության ընթացքում Եկատերինայի ծուխը օգնություն է ցուցաբերել Ուկրաինայից եկած փախստականներին ։
2016 թվականին Յուրի Միրոշնիչենկոյի ջանքերով եկեղեցում կազմակերպվել և բացվել է ծխական սեղանատուն, որն աշխատում է տոնական և կիրակի օրերին։ Նախատեսվում է այս տարածքը ժամանակավորապես օգտագործել կիրակնօրյա դպրոցի պարապմունքների համար ։
Արտաքին հղումներ
Կատեգորիա:Տաճարներ այբբենական կարգով Կատեգորիա:2013 հիմնադրումներ Ռուսաստանում Կատեգորիա:Ռոստովի մարզի եկեղեցիներ Կատեգորիա:Կրասնի Սուլինի տեսարժանություններ
Մեծ Սամսար
Մեծ Սամսար (დიდი სამსარი՝ Մեծ Սամսար), հայաբնակ բնակավայր Վրաստանի Ախալքալաքի մունիցիպալիտետում, պատմական Ջավախքի գավառի տարածքում, շրջկենտրոն Ախալքալաքից 17 կմ դեպի հյուսիս-արևելք։ 1987 թվականի տվյալներով ուներ 185 տուն և 907 մարդ բնակչություն։ Գյուղի բարձրւթյունը ծովի մակարդակից 1980-2020 մ է։ Գյուղի Սուրբ Աստվածածին եկեղեցին Կառուցվել է 1848 թ-ին։ Վերակառուցվել է 1902 թ.-ին, այնուհետև 2005 թ.-ին և կանգուն է մինչև հիմա  /2018թ /:
Արտաքին հղումներ
Կատեգորիա:Վրաստանի բնակավայրեր
Ջոշուա Սաս
Ջոշուա Սեյմուր Սաս (Joshua Seymour Sasse, ), բրիտանացի հեռուստա և կինոդերասան։ Առավել հայտնի է Գալավանտի դերի շնորհիվ, որին մարմնավորել է համանուն երաժշտական սիտկոմում ։
Կենսագրություն
Ջոշուայի ծնողները՝ Դոմինիկ Սասը և Մարի Ռոզալինդ Մաքոուլին (ծնվել է 1953 թվականին), ամուսնացել են 1978 թվականին ։ Նա ունի ավագ քույր՝ Լիդիա Նևիս Սասը (ծնվել է 1982 թվականին)։ Սասի մորական պապը՝ Ուիլյամ Բերին, որը Քեմրոուզի առաջին դերկոմսն էր։
Անձնական կյանք
Սասը ամուսնացած է եղել իտալացի դերասանուհի Ֆրանչեսկա Չինիի հետ. նախկին ամուսիններն ունեն մեկ որդի՝ Սեբաստյանը ։ 2016 թվականի փետրվարի 20-ին հայտնի է դարձել, որ Սասի և ավստրալիացի երգչուհի և դերասանուհի Քայլի Մինոուգի նշանադրության մասին, որի հետ նա ծանոթացել է 2015 թվականին՝ «Գալավանտի» երկրորդ եթերաշրջանի նկարահանումների ժամանակ ։ 2017 թվականի փետրվարին Մինոուգը հաստատել է Սասի հետ բաժանման վերաբերյալ տեղեկությունը, քանի որ նրան կասկածում է դավաճանության մեջ իսպանացի դերասանուհի Մարթա Միլանսի հետ   ։ Վերջինիս հետ դերասանը ծանոթացել էր «Վաղը չի գալու» սերիալի նկարահանումների ժամանակ ։
Արտաքին հղումներ
Կատեգորիա:Բրիտանացի դերասաններ Կատեգորիա:Թատրոնի դերասաններ Կատեգորիա:Բրիտանացի կինոդերասաններ Կատեգորիա:Հեռուստատեսային դերասաններ Կատեգորիա:Բրիտանացի հեռուստատեսային դերասաններ
Վուկտիլ (այլ կիրառումներ)
Վուկտիլ, կարող է վերաբերել՝
Դիդո Սոտիրիու
Դիդո Սոտիրիու (Διδώ Σωτηρίου, ), 20-րդ դարի հույն գրող, որի ստեղծագործությունները նվիրված են հիմնականում «փոքրասիական ողբերգությանը»։
Կենսագրություն
Դիդո Սոտիրիուն ծնվել է 1909 թվականի փետրվարի 18-ին Թուրքիայի արևմուտքում գտնվող Այդին քաղաքում՝ հույների ընտանիքում։ 1919 թվականին ընտանիքը տեղափոխվել է Իզմիր։ Սակայն, այսպես կոչված, «փոքրասիական ողբերգությունից» հետո ընտանիքն ստիպված է եղել փախչել Պիրեյ, այնուհետև բնակություն է հաստատել Աթենքում, որտեղ Դիդո Սոտիրիուն անցկացրել է իր հետագա ողջ կյանքը։
Դիդո Սոտիրուն սովորել է Սորբոնի համալսարանում։ 1936 թվականին նա սկսել է աշխատել որպես լրագրող, 1944 թվականին դարձել է «Ριζοσπάστης» ամսագրի գլխավոր խմբագիր ։ Փարիզ կատարած ուղևորության ժամանակ Դիդո Սոտիրիուն ծանոթացել է շատ գրողների հետ ու մտերմացել է Լուի Արագոնի հետ։ Վերադառնալով Հունաստան՝ նա սկսել է գրել այն իրադարձությունների մասին, որոնք վերապրել է ինքը հույն-թուրքական պատերազմի ավարտից ու Հունաստանի ու Թուրքիայի միջև բնակչության պարտադիր փոխանակման կազմակերպումից հետ։
1959 թվականին լույս է տեսել Դիդո Սոտիրիուի առաջին վեպը, իսկ 1962 թվականին հրատարակվել է «Ματωμένα χώματα» (Արյունոտ հողեր) վեպը, որ դարձել է նրա ամենամեծ հաջողությունն ու ամբողջ աշխարհում հրատարակվել ավելի քան 250 հազար տպաքանակով։ Քաղաքացիական պատերազմից հետո Սոտիրիուն շարունակել է աշխատել որպես կանանց ամսագրի գլխավոր խմբագիր և միաժամանակ գրել է արտաքին քաղաքականությանը վերաբերող վերլուծություններ հունական տարբեր պարբերականների համար։
Դիդո Սոտիրիուն մահացել է 95 տարեկանում թոքերի բորբոքումից։ Հունաստանի վարչապետ Կոստաս Կարամանլիսն իր ուղերձում նշել է.
Դիդո Սոտիրիուի մրցանակ
Ամեն տարի Հույն գրողների միությունը շնորհում է «Դիդո Սոտիրիուի անվան մրցանակ» հույն կամ արտասահմանցի գրողներին, որոնք իրենց աշխատանքով նպաստել են հունական գրականության ներկայացմանն արտասահմանում։ 2014 թվականին մրցանակն ստացել է իսպանացի էսսեիստ ու թարգմանիչ Պեդրո Բադենասը ։
Գրականություն
Կատեգորիա:Հույն կին գրողներ Կատեգորիա:Հույն լրագրողներ Կատեգորիա:Հույն դրամատուրգներ Կատեգորիա:Իզմիրում ծնված անձինք Կատեգորիա:20-րդ դարի վիպասաններ Կատեգորիա:20-րդ դարի կին գրողներ Կատեգորիա:Օսմանյան կայսրության հույներ Կատեգորիա:Զմյուռնիայի հույներ Կատեգորիա:Կին դրամատուրգներ
Վուդֆորդ շրջան (այլ կիրառումներ)
Վուդֆորդ շրջան, կարող է վերաբերել՝
Վուդ շրջան (այլ կիրառումներ)
Վուդ շրջան, կարող է վերաբերել՝
Գեզա Գարդոնի
Գեզա Գարդոնի (Գարդոնյի) (Gárdonyi Géza, ), 20-րդ դարի հունգարացի գրող, լրագրող։ Գրել է բազմաթիվ գիտական և գեղարվեստական գործեր։ Ավելի շատ հայտնի է որպես պատմավեպերի հեղինակ, օրինակ «Էգերի աստղերը» և «Անտեսանելի մարդը»։
Վորոշիլովկա (այլ կիրառումներ)
Վորոշիլովկա, կարող է վերաբերել՝
Գեզա Գարդոնի
Կենսագրություն
1880-ական թվականներին Գարդոնին սկսեց հոդվածներ գրել թերթերի և ամսագրերի համար։ Նրա առաջին հաջողություները պատմական պատմվածքներն էին «Göre Gábor»-ի գյուղական կյանքի մասին, որից հետագայում նա հեռացավ։
Դարերի շրջադարձում Գարդոնին իր ստեղծագործություններում սկսեց օգտագործել պատմական թեմաներ, որոնք հետագայում ծառայեցին որպես հանրաճանաչ պատմվածքների հիմք։
1897 թվականին Գարդոնին իր մոր հետ տեղափոխվեց Էգեր (ներկայում՝ հյուսիսային Հունգարիա) և ապրեց այնտեղ մինչև մահ։ Գեզա Գարդոնիի գերեզմանը գտնվում է Էգերի ամրոցում, նրա վրա գրված է «Csak a teste» (Սա միայն մարմին է)։ Տունը, որում ապրել և իր հայտնի աշխատանքների մեծ մասը գրել է Գարդոնին, այժմ դարձել է թանգարան։
Էգերի աստղերը
Գարդոնիի ճանաչված ստեղծագործություններից մեկը՝ «Egri csillagok»-ն առաջին անգամ հրատարակվել է 1899 թվականին։ Վերնագիրը թարգմանվում է որպես «Էգերի աստղերը»։ Գրքում պատմվում է 1552 թվականին Օսմանյան կայսրության թուրքական զորքի կողմից հունգարական Էգեր քաղաքի հայտնի պաշարման մասին։Նրա հերոսների մեջ էր հայտնի Բալինտ Տյորյոկը և նրա մոտ ծառայող Սեբաստիան Տինոդին։ 1968 թվականին ռեժիսոր Զոլտան Վարկոնյին վեպի հիման վրա նկարահանեց համանուն ֆիլմը։ 2002 թվականին «Big Read» (Հունգարիայում՝ «A Nagy Könyv») հեռուստահաղորդման հեռուստադիտողների կողմից «Էգերի աստղերը» ընտրվեց որպես «հունգարական ամենաճանաչված վեպ»։
Անտեսանելի մարդը
Որոշ մարդկանց կարծիքով Գարդոնիի աշխատանքներից ամենալավը պետք է համարել «A láthatatlan ember» («Անտեսանելի մարդը») գիրքը՝ հրատարակված 1901 թվականին։ Այս կարծիքը նաև այն բանի համար է, որ այն ի տարբերություն «Էգերի աստղեր»-ից ավելի հասանելի է ոչ հունգար ընթերցողին։ Գրքում պատմվում է այն ժամանակների մասին, երբ ապրում էր հոների արքա Աթթիլան։ Սյուժեի մեծ մասը պատմում է բյուզանդական դիվանագետ Պրիսկոսի Աթթիլա այցի մասին։ Վեպի հերոսը՝ Զետան, երիտասարդ բյուզանդացի ստրուկը, սիրահարվում է հոնեցի աղջկա։ Նա փախչում է և դառնում հոների ստրուկը, ինչը տալիս է նրան սիրած աղջկա հետ ամուսնանալու հուևյս։ Գիրքը նաև ներառում է հոների և հռոմեացիների միջև ճակատամարտի դրամատիկ նկարագիր։
Գարդոնիի երկու վեպերն էլ լավ հայտնի են Հունգարիայում, բայց դրանք լայնորեն այլ լեզուներով թարգմանվել և արտասահմանում հրատարակվել սկսեցին միայն 20-րդ դարի երկրորդ կեսերին։
Ծանոթագրություններ
Կատեգորիա:Հունգարացի արձակագիրներ Կատեգորիա:Հունգարացի լրագրողներ Կատեգորիա:Հունգարացի մանկագիրներ Կատեգորիա:Հունգարացի գրողներ Կատեգորիա:Հունգարացի բանաստեղծներ Կատեգորիա:Հունգարացի դրամատուրգներ
Ուսուցանող մեքենա
Ուսուցանող մեքենա (teaching machine), սարքավորում, որի օգնությամբ ծրագրավորված ուսուցման գործընթացում իրականացվում էին ուսուցչի բոլոր կամ որոշ ֆունկցիաները։
DHARMA Initiative
DHARMA Initiative (Department of Heuristics And Research on Material Applications Initiative, Էվրիստիկայի և Հետազոտությունների ու դրանց գործնականում կիրառության բաժին), մտացածին գիտական կազմակերպություն Կորուսյալները հեռուստասերիալում, գիտահետազոտական նախագիծ, որը պաշտոնապես զբաղվում է վեց գիտական ոլորտների ուսումնասիրությամբ դրանք են՝ հոգեբանությունը, պարապսիխոլոգիան, օդերևութաբանությունը, կենդանաբանությունը և էլեկտրամագնիսականությունը։ Համաձայն երրորդ կայանի ուսումնական հոլովակի նախագիծը հիմնադրվել է 1970 թվականին։ Նախագծի հիմնադիրները եղել են Միչիգանի համալսարանի ասպիրանտներ Կարեն և Ջերալդ ԴեԳրութները, իսկ հովանավորողը եղել է զենքի մագնատ Ալվար Հանսոն։
Ուսուցանող մեքենա
Առաջին ուսուցանող մեքենաները հայտնվել են 1920 թվականների կեսերին ։ Հեղինակն էր Օհայոյի նահանգային համալսարանի հոգեբանության պրոֆեսոր Սիդնի Պրեսին։
DHARMA Initiative
Պատմություն
1977 թվականին տեղի ունեցավ մի միջադեպ։ «Կարապ» կայանի կառուցման համար հորատումներ կատարելու ժամանակ գիտնականները գտան էլեկտրամագնիսական էներգիայի աղբյուր։ Չնայած նրան, որ սենսորները չափից առավել էին ցնցվում գիտնականները շարունակեցին հորատումը։ Տեղի ունեցավ էներգիայի ահռելի քանակով արտանետում, որը գրավեց ամբողջ կղզին։ Հետագայում այս արտանետումները կրկնվեցին և գիտնականները էներգիայի չեզոքացման համար վերասարքավորեցին «Կարապ» կայանը, որի համար անհրաժեշտ էր համակարգչի մեջ ներբեռնել «4 8 15 16 23 42» թվերը, այս գործողությունը պետք է կատարվեր ամեն 108 րոպեն մեկ (ներբեռնվող թվերի գումարը)։ 1987 թվականին «Հանսո հիմնադրամը» արդյունքների բացակայության պատճառաբանությամբ դադարեցրեց ֆինանսավորումը, իսկ հինգ տարի անց 1992 թվականի դեկտեմբերի 19-ին կղզու բնիկները՝ ուրիշները գազի օգնությամբ սպանում են «Դհարմա» նախագծի բոլոր անդամներին (ենթադրվում է «Փոթորիկ» կայանից) և գրավում նրանց կայանները ու տեխնոլոգիաները։ Համաձայն սերիալի թվերը նշանակում էին Ջեյկոբին փոխարինող թեկնածուների համարները, վերջին եթերաշրջանում մնում են այդ համարներով թեկնածուները (4 — Լոք, 8 — Ռեյս, 15 — Ֆորդ, 16 — Ջարահ, 23 — Շեփարդ, 42 — Կվոն «Սուն կամ Ջին»)։
The Lost Experience խաղում
Համաձայն խաղի նախագծի հիմնադրման նախապատրաստումը եղել է 1962 թվականին, երբ ԽՍՀՄ-ի և ԱՄՆ-ի միջև կոնֆլիկտը հասավ միջուկային պատերազմի սահմանին։ Կոնֆլիկտի ավարտից հետո ՄԱԿ-ի անվտանգության խորհուրդը լրջորեն մտածում է հասարակության դեմ տեխնածին մարտահրավերների մասին և պատվիրում է ստեղծել հավասարում, որը ցույց կտա այն օրը, երբ մարդկությունը իր գործունեության հետևանքով կսպանի իրեն։ Այդպես իտալացի մաթեմատիկոս Էնզո Վալենզետտին ստեղծեց հավասարում, որը ցույց էր տալիս աշխարհի վերջի օրը, այն կլիներ, կամ պատերազմի, կամ համաճարակի, կամ վերաբնակեցման պատճառով։ Հավասարումը ստացավ «4 8 15 16 23 42» տեսքը։
Ուսուցանող մեքենա
Հիմնական գործողություններն էին․ սովորողներին ուսումնական նյութի անհրաժեշտ բաժնի, ինչպես նաև ուսումնական նյութի յուրաքանչյուր մասի վերաբերյալ ստուգողական հարցերի և խնդիրների մատուցումը, ստացված պատասխանների համեմատումը ճիշտ պատասխանների հետ, պատասխանի ճշտության կամ սխալի բնույթի մասին ինֆորմացիայի հաղորդումը։ Սովորողի գիտելիքների գնահատականը կախված էր ճիշտ և սխալ պատասխանների թվի հարաբերությունից, ինչպես նաև առաջադրվող հարցերի բարդությունից և մտածելու վրա ծախսված ժամանակից։ Ուսուցանող մեքենաների որոշ տեսակներ կոչվում էին տրենաժորներ։
Ծանոթագրություններ
Կատեգորիա:Մեքենաներ
DHARMA Initiative
The Lost Experience խաղում
ՄԱԿ-ը թերահավատորեն վերաբերվեց այս թվերին, բայց Ալվար Հանսոյին թվերը լրջորեն հետաքրքրեցին։ Որոշվեց, որ բնությունը և սոցիալական հասարակությունը հմտորեն օգտագործելով կարելի է փոփոխել հավասարման հիմնական նշանակությունը (կփոխվեն հավասարման թվերը), հենց դրանով էլ կկանխվի «Աշխարհի վերջը»։ Այդ պատճառով էլ լույս տեսավ «Դհարմա» նախագիծը։
Հետազոտությունների կենտրոնը ընտրվեց Խաղաղ օվկիանոսում, Երկրի վրա գտնվող ոչ շատ տարածքներից մեկը, որն ունի գերբնական գեոակտիվ բարենպաստ ազդեցություն։ Բացի այդ կղզին թեքվում է իր առանցքի շուրջը, նաև հարավային կիսագունդ։ Այնտեղ կառուցվեցին բոլոր անհրաժեշտ պարագաներով զինված (սնունդ, դեղորայք և այլն) գիտակատեխնիկական կայաններ։
DHARMA Initiative-ի լոգոն
DHARMA Initiative-ի լոգոն ստեղծվել է հին չինական Բա-Գուա խորհրդանիշի հիման վրա։ Դրա շնորհիվ փորձել են արտահայտել բոլոր երևույթների բազմազանությունը, բնության և մարդու գոյությունը։ Ֆէն-Շույ և Բա-Գուա ուսմունքների համար ծառայում է որպես թալիսման, որն օգնում է ժամանակին կայացնել բարենպաստ որոշումներ և ընտրություն կատարել։ Շարունակական գիծը բնորոշում է տղամարդուն, իսկ ընդհատվող գծերը կանանց։ Օրիգինալ նկարում կենտրոնում Դհարմայի լոգոյի փոխարեն պատկերված է Ին-Յանի (կնոջ և տղամարդու) խորհրդանիշը։ Լոգոյում ներկայացված է այլ դասավորություն։
Կայան «Հիդրա»
Կայան «Հիդրա» (The Hydra) գտնվում է փոքր կղզում, որը տեղակայված է գլխավոր կղզու կողքին։ Իրենից ներկայացնում է ծավալուն շենքերի կուտակում և ստորգետնյա տարածքներ, այս պահի դրությամբ հանդիսանում է գտնված կայաններից ամենամեծը։ Կայանը ստեղծվել է հետազոտությունների և կենդանիների վրա փորձեր կատարելու համար։ Չորրորդ եթերաշրջանի առաջին սերիաներից մեկում Շարլոտտան գտնում է Դհարմայի վզակապով Սպիտակ արջի մնացորդներ։ Նախագծի ձախողումից հետո ուրիշները այս կայանը օգտագործում էին որպես իրենց հիմնական աշխատանքի վայր, որտեղ նրանք անց էին կացնում տարբեր փորձարկումներ։
Վերգետնյա կայան
Հիդրայի վերգետնյա մասը բաժանվում էր մի քանի գոտիների։ Ըստ երևույթին գաղտնիությունը այստեղ առաջինային նպատակը չե։ Այս մասում կային վանդակներ, որտեղ պահում էին Սոյերին և Քեյթին։ Թոմի խոսքերով այստեղ փորձարկումների են արել սպիտակ արջերի վրա։ Կա նաև ևս մեկ վանդակ ավելի թույլ նյութից պատրաստված, որտեղ պահում էին Կառլին, ըստ երևույթին այստեղ էլ պահել են այլ տեսակի կենդանիների։ Վանդակներից ոչ հեռու գտնվում էր, ըստ երևույթին գլխավոր կառույցը։ Այն առաջին անգամ տեսել է Քեյթը, նա առևանգումից հետո արթնանում է մի սենյակում։ Սենյակում կային բազմաթիվ պահարաններ և կար լոգարան։ Հենց այստեղ էր գտնվում վիրահատարանը, որտեղ Ջեքը անհրաժեշտ սարքավորումներով վրահատել էր Բենին։ Սրանից առաջ այստեղ բուժել էին կենդանիներին։ Գլխվաոր կառույցից ոչ հեռու գտնվում էր քարհանքը, որտեղ աշխատել էին Սոյերը և Քեյթը։ Կայանի ստորգետնյա մասում գտնվում էր ոչ մեծ տարածք, որը պաշտպանում էր Ալդոն։ Այստեղ էր գտնվում 23 սենյակը, որտեղ պահվում էր Կառլը։ Հենց այս սենյակում էին ուրիշները պահում նաև առևանգված Ուոլթին։ Համալիր շենքերի վերգետնյա մասում գտնվում էին դասախոսական սենյակը, որը հավանաբար օգտագործվել էր ընդհանուր ժողովների համար։ Այստեղ դատում էին Ջուլիեթին Դեննի Պիկետտին սպանելու համար։
Ստորգետնյա կայան
Ստորգետնյա մասում գնվում էր ակվարիում, որտեղ պահում էին Ջեքին։ Ջուլիեթի խոսքերով այստեղ անցյալում ապրում էին դելֆիններ և Շնաձկներ։ Այստեղ ևս կար դռնակ, որի օգնությամբ կարելի էր ակվարիումը լցնել օվկիանոսի ջրով, նաև կար կարմիր կոճակ, որը միացված էր պոմպի սիստեմին։ Այնտեղ կար նաև ինտերկոմ, բայց Ջուլիեթը ասել էր, որ դա չի աշխատում։ Միաժամանակ Ջեքը դրա միջից լսեց իր հոր ձայնը, Սոյերի ճչոցը և երկու ուրիշների խոսակցությունը Ալեքսի և Կառլի մասին։ Բացի ակվարիումից ստորգետնյա մասում կար նաև մոնիտորներով սենյակ, որը օգտագործում էր Բենը։ Այն նման է Մարգարիտ կայանում գտնվող վեց մոնիտորներին։ Առաջին տեսախցիկը ցույց է տալիս կեղծ Ջեյկոբի խրճիթը։
Կայան «Նետ»
Երբ «Նետ» կայանում (The Arrow) գտան 815 չվերթի ողջ մնացած ուղևորներին, այն ամբողջովին դատարկ էր (բացառությամբ մեկ կասկածելի արկղի), այդ պատճառով խոսել դրա նշանակության մասին դժվար է։ Միաժամանակ Քելվինի փախուստից կարելի է ենթադրել, որ այս կայանը ծառայել է որպես պահեստ, կամ նմանատիպ բան։ Այն Դհարմայի կառուցած առաջին կայանն է։ Հետաքրքիր է, որ Հորացիա Հուդսփիդի հագուստի վրա եղել է «Նետի» լոգոն, իսկ ներքևում մասնագիտությունը՝ «մեխանիկ»։ Հինգերորդ եթերաշրջանի առաջին սերիայում մեզ տալիս են մեծ ինֆորմացիա, դոկտոր Քենդլը հոլովակում պատմում է, որ կայան համար երկուսը՝ «Նետը» զբաղվել է կղզու բնիկներից պաշտպանվելու ռազմավարոթւյան հարցերով։ LaFleur սերիայում Հորացիա Հուդսփիդը հրաման է տալիս՝ «...տեղեկացրեք «Նետին», որ դուրս հանեն հաոբիցները...»